Vermoorde beampte was naby aftrede | Netwerk24
Deur Kaveel Singh, News24 En Meghan Lawrence 24 Mei 2019 11:24
Dit het Donderdag in die roudiens vir sers. Zephania Dladla en konst. Nomasonto Mhlanga aan die lig gekom.
Hulle is doodgeskiet terwyl hulle die huis van Sthe Zulu, ANC-raadslid vir wyk 52 in Bhambayi, Phoenix, opgepas het.
Vasantha Singh, direkteur van die eThekwini-metro se noordstreek, het gesê Mhlanga was 'n dapper, uitgesproke vrou wat in die polisie opgang wou maak.
Lees ook: https://www.netwerk24.com/Nuus/Misdaad/3-vas-vir-moord-op-beamptes-wat-raadslid-beskerm-20190523
"Ons het twee weke gelede 'n lang en belangrike gesprek in my kantoor gehad. Ons het gelag en gehuil en gekuier. Ek haar ingelig dat sy na die lughawe as 'n waarnemende kaptein oorgeplaas gaan word. Sy was geweldig bly en het my gedruk en gesoen," het Singh gesê.
Volgens haar was Dladla 'n nederige en gerespekteerde mens. Hy was naby aftrede.
"Ek kan nie glo dat iemand so 'n afskuwelike ding kan doen nie."
Sy het die eenheid in die metropolisie geprys. "Ons staan soos een in die blou uniform."
Singh het ook die hoop uitgespreek dat die oorledenes se families vrede in die herinneringe aan hul geliefdes kan vind.